《右丞相张公达明营别墅于汝川记可游者九处绘而为图贻书属晋陵孙某赋之 多宝院》
宋代·孙觌

穿云访幽伴，倚枝苍崖根。冥冥篁竹中，古寺松为门。

野僧营一饱，乞食山下村。拥鼻且独谣，未觉钓石温。

世事风雨过，岁阴波浪奔。飘然得远游，寄此五石尊。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。